Ambient de festa en els comerços de Jorge Juan
2025-07-24

Si de normal, els matins de dissabte en el carrer Jorge Juan són animats, la del passat 18 d’abril encara ho sigué més, ja que a l’ambient que genera el Mercat Ambulant, que aqueix dia es va repartir entre la Plaça de l’Ajuntament i Sequera, es va unir el que va generar tot el teixit comercial existent en aquest emblemàtic carrer de Burjassot.

Va ser gràcies a la iniciativa duta a terme des de la Regidoria de Promoció Econòmica, dirigida per Emili Altur, i amb la col·laboració de CEMEF SLU que, després de les reeixides experiències obtingudes en altres artèries comercials com la Carretera de Llíria o Lauri Volpi, dissabte passat va fer que el carrer Jorge Juan es convertira en un espai de dinamització del nostre comerç local. Els propis comerços instal·lats en aqueixa via i uns altres que es van sumar a la festa matutina del comerç, mostrant tots els seus articles i productes, els quals estigueren acompanyats per l’animació musical.

L’alcalde de Burjassot, Rafa García, i el regidor de Promoció Econòmica, Emili Altur, no van voler perdre’s la festa i van eixir a passejar Jorge Juan de dalt a baix, aprofitant per conversar amb ciutadans i comerciants.